Az öngyilkosságot sok kultúra és szubkultúra támogatta. A japán haderő a II. világháborúban támogatta és dicsőítette a kamikaze támadásokat, amelyek a második világháború csendes-óceáni hadjáratának végső fázisában a Japán Birodalom pilótáinak öngyilkos merényletei voltak a szövetségesek hajói ellen. A Ten-gó hadművelet során egy egész japán flottaegység kísérelt meg öngyilkos támadást a jelentős légi és tengeri fölénnyel rendelkező amerikai hadiflotta ellen az okinavai csata során. A japán társadalom egésze az öngyilkossággal szemben „elnéző”.